turjo4nis/wikipedia-bn-dump-20250701 huggingface dataset:
রাংদুম বৌদ্ধবিহার

রাংদুম বৌদ্ধবিহার ভারতের জম্মু ও কাশ্মীর রাজ্যের সুরু উপত্যকায় অবস্থিত একটি বৌদ্ধবিহার।

অবস্থান 
রাংদুম বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলের সুরু উপত্যকায় পেনসি গিরিবর্ত্ম থেকে ২৫ কিলোমিটার দুরত্বে জুলিদোক গ্রামের পাশে সমুদ্রপৃষ্ঠ থেকে ৪,০৩১ মিটার উচ্চতায় অবস্থিত।

ইতিহাস 
অষ্টাদশ শতাব্দীতে লাদাখের রাজা সেওয়াং মানগ্যুলের শাসনকালে গেলেক ইয়াশি তাকপা এই গেলুগ ধর্মীয় গোষ্ঠীর তিব্বতি বৌদ্ধধর্মাবলম্বীদের জন্য এই বৌদ্ধবিহার স্থাপন করেন।

তথ্যসূত্র 

 Janet Rizvi. (1996). Ladakh: Crossroads of High Asia. Second Edition. Oxford University Press, Delhi. .
 Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

বহিঃসংযোগ 
 রাংদুম বৌদ্ধবিহারের চিত্র

লাদাখের বৌদ্ধবিহার
কবি সুভাষ মেট্রো স্টেশন

কবি সুভাষ মেট্রো স্টেশন (পূর্বতন নাম: নিউ গড়িয়া মেট্রো স্টেশন) হল কলকাতা মেট্রোর উত্তর-দক্ষিণ করিডোরের দক্ষিণ প্রান্তিক স্টেশন। এই স্টেশনটি কবি সুভাষ মুখোপাধ্যায়ের নামাঙ্কিত। ২০১০ সালের ৭ অক্টোবর এই স্টেশনটি সাধারণের ব্যবহারের জন্য খুলে দেওয়া হয়।

কবি সুভাষ মেট্রো স্টেশনটি ভূতলে এবং শিয়ালদহ-সোনারপুর শাখার নিউ গড়িয়া রেল স্টেশনের পাশে অবস্থিত। এই স্টেশনটি কলকাতা মেট্রোর নির্মীয়মান ৬ নং লাইনেরও (নেতাজি সুভাষচন্দ্র বসু আন্তর্জাতিক বিমানবন্দর-নিউ গড়িয়া) দক্ষিণ প্রান্তিক স্টেশন।

স্টেশন

বিন্যাস

সংযোগ

বাস 
১বি, ২০৬, এস১১৬ (মিনি), এস১২৪ (মিনি), এস৫সি, এস১২সি নম্বরের বাস রুটগুলি এই স্টেশনটিতে বাস পরিষেবা প্রদান করে।

ট্রেন 
এটি নিউ গড়িয়া রেলওয়ে স্টেশন দ্বারা শিয়ালদহ দক্ষিণ মূল লাইন এর সাথে সংযুক্ত রয়েছে। গারিয়া স্টেশনও মেট্রো স্টেশনটির কাছাকাছি অবস্থিত। নিউ গড়িয়া রেলওয়ে স্টেশন খুব বেশি ট্রেন থামবে না।

এয়ার 
২৪.৩ কিমি দূরত্বের নেতাজি সুভাষ চন্দ্র বসু আন্তর্জাতিক বিমানবন্দর ভিআইপি রোড এবং ইএম বাইপাস-এর মাধ্যমে সংযুক্ত রয়েছে।

আরও দেখুন 
 কলকাতা মেট্রোর স্টেশনগুলির তালিকা

তথ্যসূত্র 

কলকাতা মেট্রোর স্টেশন
কলকাতার রেলওয়ে স্টেশন
বরগুনা সরকারি পলিটেকনিক ইনস্টিটিউট

বরগুনা পলিটেকনিক ইনস্টিটিউট  বাংলাদেশের একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৬ সালে প্রতিষ্ঠিত হয়।

অবস্থান 
বরগুনা জেলা শহর থেকে ০৩ কিঃ মিঃ পশ্চিমে সদর উপজেলার ৮নং সদর ইউনিয়নের বরগুনা খুলনা মহাসড়কের পাশে খাকদোন নদীর তীরে ঢলুয়া নামক স্থানে এটি অবস্থিত।

ভবন
প্রতিষ্ঠানটিতে চারটি আলাদা আলাদা ভবন সংযুক্ত করে একটি কমপ্লেক্স তৈরি করা হয়েছে। প্রশাসনিক ভবন-১টি পাঁচ তালা বিশিষ্ট, যার মধ্যে রয়েছে নীচ তালয় সাধারণ শাখা, হিসাব শাখা, নিরাপত্তা শাখা, স্টোর রুম ও ফিজিক্যাল ইনস্ট্রাক্টর রুম। ২য় তলা অধ্যক্ষের কক্ষ, উপাধ্যক্ষের কক্ষ, রেজিস্ট্রার শাখা ও পরীক্ষা নিয়ন্ত্রণ কক্ষ। ৩য় তলা ইলেকট্রনিক্স ও পরিবেশ প্রযুক্তি শিক্ষকগণের বসার কক্ষ ও নামাজের কক্ষ, ৪র্থ তলা, কম্পিউটার প্রযুক্তি, আরএসি প্রযুক্তি ও নন-টেক বিভাগের শিক্ষক বৃন্দের বসার কক্ষ, ৫ম তলা মিলনায়তন ও গ্রন্থাগার। একাডেমিক ভবন-০১টি পাঁচ তলা বিশিষ্ট, যার মধ্যে রয়েছে ছাত্র-ছাত্রীদের ক্লাশ রুম, ল্যাব সমূহ, ক্যান্টিন ও মেডিকেল সেন্টার। ওয়ার্কশপ ভবন ০২টি দুই তলা বিশিষ্ট। অধ্যক্ষের বাস ভবন ০১টি এক তলা বিশিষ্ট। স্টাফ কোর্যর্টার ০১টি এক তলা বিশিষ্ট। বিদ্যুৎ সাবস্টেশন ০১টি, পাম্প হাইজ-০১টি, প্রধান ফটক সংলগ্ন প্রশস্ত গার্ড রুম।

প্রযুক্তি  
পলিটেকনিক ইনস্টিটিউটে চার বছর মেয়াদী ডিপ্লোমা ইন-ইঞ্জিনিয়ারিং শিক্ষাক্রমের ০৫টি প্রযুক্তি রয়েছে।
 কম্পিউটার
 ইলেকক্ট্রনিক্স
 রেফ্রিজারেশন ও এয়ার কান্ডিশনিং
 এনভায়মেন্টাল
 সিভিল

চিত্রশালা

আরও দেখুন 
 বাংলাদেশের পলিটেকনিক ইনস্টিটিউটের তালিকা

তথ্যসূত্র

বহিঃসংযোগ

২০০৬-এ প্রতিষ্ঠিত শিক্ষাপ্রতিষ্ঠান
২০০৬-এ বাংলাদেশে প্রতিষ্ঠিত
বরিশাল বিভাগের পলিটেকনিক ইনস্টিটিউট
বরগুনা জেলার শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান
বাংলাদেশের সরকারি পলিটেকনিক ইনস্টিটিউট
হ্যানিবল

হ্যানিবল (২৪৭ - ১৮৩/১৮২ বিসি) ছিলেন কার্থেজ সেনাপতি যাকে সর্বকালের সর্বশ্রেষ্ঠ কয়েকজন সেনাপতির নামের তালিকায় প্রথম দিকেই রাখা হয়। তিনি ছিলেন কার্থেজের পিউনিক বংশীয় ব্যক্তি। তার পিতার নাম হ্যামিলকার বার্সা। হ্যামিলকার প্রথম পিউনিক যুদ্ধের সময় একজন নেতৃস্থানীয় কার্থেজীয় সেনাপতি ছিলেন। হ্যানিবলের ছোট দুই ভাইয়ের নাম ম্যাগো ও হ্যাসদ্রোবাল।

হ্যানিবল মধ্যযুগে চরম রাজনৈতিক বিশৃঙ্খলার সময় তার জীবন অতিবাহিত করেন। সেসময় রোমান প্রাজাতন্ত্র প্রতিষ্ঠা হয়েছিল এবং রোমানরা আশেপাশের প্রায় সকল শক্তিশালী সাম্রাজ্যের উপর তাদের কতৃত্ব প্রতিষ্ঠা করেছিল। তাদের মধ্যে, কার্থেজ, সেরাকাস মেসিডোনের হেলেনিস্টিক রাজ্য ও সেলেউসিড সাম্রাজ্য অন্যতম। তার অন্যতম একটি বড় অর্জন হলো দ্বিতীয় পিউনিক যুদ্ধ, যখন তিনি একটি বড় সৈন্যদল নিয়ে আইবেরিয়া থেকে পাইরেনিস হয়ে এবং উত্তর ইতালির আল্পস এলাকায় এলিফ্যান্টের যুদ্ধে জড়িয়ে পড়েন। তার প্রথম কয়েক বছরের ইতালির জীবনে তিনি নাটকীয়ভাবে তিনটি যুদ্ধ জয় করেন - ট্রিবিয়া, ট্রাসিমেনি এবং কানাই। এ যুদ্ধগুলোর মাধ্যমেই তিনি তার প্রতিদ্বন্দীর ক্ষমতা ও দূর্বলতা সম্পর্কে বিস্তর অভিজ্ঞতা আর্জন ও নিজের ক্ষমতা সম্পর্কেও একটি অন্যরকম জ্ঞান লাভ করেন। পরবর্তীতে তার প্রতিপক্ষের দূর্বলতা ও নিজের অভিজ্ঞতা কাজে লাগিয়ে তিনি রোমানদের অনেক মিত্র শক্তিকে পরাজিত করেন। হ্যানিবল প্রায় ১৫ বছর ইতালি দখল করে রাখেন কিন্তু এসময় হঠাৎ করেই রোমানরা উত্তর আফ্রিকাতে একটি পাল্টা আক্রমণ করে ফলে তিনি কার্থেজে ফিরে যেতে বাধ্য হন। পরবর্তীতে তিনি জামায়র যুদ্ধে রোমান সেনাপতি স্কিপিও আফ্রিকানাসের কোছে পরাজিত হন। স্কিপিও, হ্যানিবলের যুদ্ধ কৌশল সম্পর্কে বিস্তারিত অনুশীলন করেছিল এবং তিনি নিজেও কিছু কৌশল অবলম্বন করেছিলেন এবং অবশেষে তিনি রোমানদের চিরশত্রু হ্যানিবলকে জামায় পরাজিত করেছিলেন। এ পরাজয়ের ফলে পরবর্তীতে হ্যানিবলের ভাই হ্যাসদ্রুবাল আইবেরিয়ান উপদ্বীপ থেকে চলে গিয়েছিলেন।

যুদ্ধের পর হ্যানিবল সফলভাবে সাফেট (অ-রাজকীয় হাকিম, একটি নগররাষ্ট্র উপর নিয়ন্ত্রণ প্রদান) হিসেবে রাজ্য পরিচালনা করেন। তিনি রোম দ্বারা যুদ্ধের ক্ষতিপূরণ কাটিয়ে উঠতে সক্ষম করার জন্য রাজনৈতিক ও অর্থনৈতিক সংস্কার নীতি গ্রহণ করেন; যাইহোক তার সংস্কার নীতি কার্থেজের ও রোমের অভিজাত-শ্রেণী ভালোভাবে গ্রহণ করে নি এবং তিনি স্বেচ্ছা নির্বাসনে চলে যান। এ সময়টাতে তিনি সেলেউসাইড কোর্টে বসবাস করেন, সেখানে তিনি রোমদের বিরোদ্ধে তৃতীয় অ্যান্টিওচাসের সামরিক উপদেষ্টা হিসেবে কাজ করতেন। যুদ্ধে অ্যান্টিওচাস পরাজিত হন ও রোমদের সকল শর্ত মেনে নিতে বাধ্য হন, হ্যানিবল পুনরায় সেখান থেকে পালিয়ে যান এবং আর্মেনিয়াতে চলে আসেন। তার যাত্রা বিথেনীয়া কোর্টে এসে শেষ হয় এবং সেখানে তিনি পেরগামুন থেকে আগত একটি বহরের বিরোদ্ধে নৌযুদ্ধ করে বিজয় আর্জন করেন। পরবর্তীতে রোমানরা তার সাথে বিশ্বাসঘাতকতা করেছিল এবং বিষপান করে তিনি আত্মহত্যা করেন।

পদটীকা

তথ্যসূত্র

আরো পড়ুন

বহিঃসংযোগ 

 The Biography of Hannibal 
 Hannibal by Jacob Abbott
 Hannibal's life by Cornelius Nepos, latin transcription and translation to German
 The History of Hannibal
 Hannibal at FactBehindFiction.com

খ্রিস্টপূর্ব ২৪৭-এ জন্ম
খ্রিস্টপূর্ব ১৮৩-এ মৃত্যু
আত্মহননকারী সামরিক কর্মকর্তা
আত্মহননকারী রাজনীতিবিদ
প্রাচীন আত্মহত্যা
বিষ খেয়ে আত্মহত্যা
কাঁকড়াজিরিয়া

কাঁকড়াজিরিয়া (বৈজ্ঞানিক নাম: Dromas ardeola) বা কাঁকড়াভোজী বাটান Dromadidae (ড্রোমাডিডি) গোত্র বা পরিবারের অন্তর্গত Dromas (ড্রোমাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, মধ্যপ্রাচ্য, আফ্রিকা ও দক্ষিণ-পূর্ব এশিয়ার বিভিন্ন দেশের উপকূলবর্তী অঞ্চলে দেখা যায়। কাঁকড়াজিরিয়ার বৈজ্ঞানিক নামের অর্থ ধাবমান ছোট বগা (গ্রিক: dromas = ধাবমান, লাতিন: ardeola = ছোট বগা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ লক্ষ ৪৮ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

কাঁকড়াজিরিয়া পানিকাটা পাখিদের নিকট আত্মীয়। তবে বিশেষ কিছু বৈশিষ্ট্যের কারণে একে আলাদা গোত্রে স্থান দেওয়া হয়েছে এবং এরা এ গোত্রের একমাত্র সদস্য। কারাড্রিফর্মিস বর্গের সাথে প্রজাতিটির সম্পর্ক পরিষ্কার নয় বলে অনেকে একে মোটাহাঁটু ও বাবুবাটানের নিকট আত্মীয় বলে মনে করেন। আবার অনেকের মতে এরা অক ও গাঙচিলের সাথে সম্পর্কিত। পানিকাটা পাখিদের মধ্যে একমাত্র কাঁকড়াজিরিয়াই ডিম ফোটাবার জন্য মাটির উষ্ণতা ব্যবহার করে।

তথ্যসূত্র

বহিঃসংযোগ 

 Crab Plover videos, photos & sounds  on the Internet Bird Collection
 Images at www.naturlichter.com

আফ্রিকার পাখি
এশিয়ার পাখি
বাংলাদেশের পাখি
ভারতের পাখি
শ্রীলঙ্কার পাখি
পাকিস্তানের পাখি
মালদ্বীপের পাখি
থাইল্যান্ডের পাখি
মালয়েশিয়ার পাখি
ইরানের পাখি
ইরাকের পাখি
কেনিয়ার পাখি
মাদাগাস্কারের পাখি
কুয়েতের পাখি
বাহরাইনের পাখি
কোমোরোস দ্বীপপুঞ্জের পাখি
জিবুতির পাখি
মিশরের পাখি
ইরিত্রিয়ার পাখি
মরিশাসের পাখি
মোজাম্বিকের পাখি
ওমানের পাখি
সোমালিয়ার পাখি
দক্ষিণ আফ্রিকার পাখি
সুদানের পাখি
তাঞ্জানিয়ার পাখি
সংযুক্ত আরব আমিরাতের পাখি
ইয়েমেনের পাখি
সৌদি আরবের পাখি
সিশেলেসের পাখি
কাতারের পাখি
১৮০৫-এ বর্ণিত পাখি
মধ্যপ্রাচ্যের পাখি
জর্জ রবার্ট গ্রে কর্তৃক নামকরণকৃত ট্যাক্সা
সামসুল আলম সিদ্দিকী

সামসুল আলম সিদ্দিকী (এস এ সিদ্দিকী) (জন্ম: অজানা - মৃত্যু: ২০০৮ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
এস এ সিদ্দিকীর পৈতৃক বাড়ি টাঙ্গাইল জেলার ঘাটাইল উপজেলার কালিয়াগ্রামে। তার বাবার নাম আজিজুর রহমান সিদ্দিকী এবং মায়ের নাম রহিমা খাতুন। তার স্ত্রীর নাম নূরুন নাহার বেগম। তাদের এক মেয়ে, দুই ছেলে।

কর্মজীবন 
এস এ সিদ্দিকী পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন। ১৯৭১ সালে এ রেজিমেন্টের মূল অবস্থান ছিল জয়দেবপুরে। একটি কোম্পানি ছিল ময়মনসিংহে ইপিআর বাহিনীর ২ নম্বর উইং হেডকোয়ার্টার এলাকায়। এ কোম্পানিতে কর্মরত ছিলেন এস এ সিদ্দিকী। মুক্তিযুদ্ধ শুরু হলে তিনিসহ বাঙালি সৈনিকেরা কোনো দিকনির্দেশনা না পাওয়ায় তাৎক্ষণিক সিদ্ধান্ত নিতে না পারলেও ২৭ মার্চ রাতে তারা অবাঙালি ইপিআরদের হাতে আক্রান্ত হন। এ দলের অধিনায়ক নূরুল ইসলাম ইপিআর উইং হেডকোয়ার্টার থেকে প্রায় আধা মাইল দূরে সড়ক বিভাগের রেস্টহাউসে ছিলেন। এ সময় বাঙালি ইপিআর সেনারা বিদ্রোহ করেন এবং দ্বিতীয় ইস্ট বেঙ্গল রেজিমেন্টের এস এ সিদ্দিকীসহ বেশির ভাগ বাঙালি সেনা তখন বাঙালি ইপিআর সেনাদের সঙ্গে যোগ দিয়ে পাকিস্তানিদের বিরুদ্ধে যুদ্ধ করেন। এস এ সিদ্দিকী প্রতিরোধযুদ্ধ শেষে প্রথমে ৩ নম্বর সেক্টরের আশ্রমবাড়ি সাব-সেক্টরে এবং পরে নিয়মিত মুক্তিবাহিনীর এস ফোর্সের অধীনে যুদ্ধ করেন। আখাউড়াসহ আরও কয়েকটি স্থানে সাহসিকতার সঙ্গে যুদ্ধ করেন।

মুক্তিযুদ্ধে ভূমিকা 
এস এ সিদ্দিকী ১৯৭১ সালে মুক্তিযুদ্ধের সূচনায় এপ্রিল মাসের প্রথমার্ধে এক দল মুক্তিযোদ্ধাসহ অবস্থান নেন কুশিয়ারা নদীর পাশে অবস্থিত শেরপুর-সাদিপুরে। এটি ছিলো সিলেট, সুনামগঞ্জ, মৌলভীবাজার ও হবিগঞ্জ জেলার সংযোগস্থল। সড়কপথে ঢাকা সহ অন্যান্য জেলার সঙ্গে ওই চার জেলার যোগাযোগ ছিলো এ পথ দিয়ে। নৌপথেও এ স্থান থেকে বিভিন্ন স্থানে যাওয়া যায়। মুক্তিযোদ্ধাদের এ দলটি ইস্ট বেঙ্গল রেজিমেন্ট, ইপিআর, মুজাহিদ ও আনসার এবং ছাত্র-যুবক সমন্বয়ে গঠিত হয়। এ দলের নেতৃত্বে ছিলেন মোহাম্মদ আজিজুর রহমান (বীর উত্তম)। ৮ এপ্রিল মুক্তিযোদ্ধারা কয়েকটি দলে বিভক্ত হন। এর মধ্যে একাংশ সিলেট শহরে, একাংশ খাদিমনগর এবং একাংশ আম্বরখানা ও ওয়্যারলেস স্টেশনে প্রতিরক্ষা অবস্থান নেন। তাদের আরেকটি অংশ ছিল সুরমা নদীর দক্ষিণ তীরে। তারা বেশির ভাগ ছিলেন ইস্ট বেঙ্গল রেজিমেন্টের। এই দলে ছিলেন এস এ সিদ্দিকী। ২৩ এপ্রিল থেকে এস এ সিদ্দিকীরা পাকিস্তান সেনাবাহিনী ব্যাপক গোলাবর্ষণের মুখে পড়েন। ব্রিজের দক্ষিণ প্রান্তে ছিল তাদের দলের একটি এলএমজি পোস্ট। সেখানে পকিস্তানিরা বিরামহীনভাবে গোলাবর্ষণ করে এবং এতে এলএমজি ম্যান শহীদ হন। ফলে তাদের দলগত প্রতিরোধ দুর্বল হয়ে পড়ে। এস এ সিদ্দিকী কয়েকজন সহযোদ্ধা নিয়ে বীরত্বের সঙ্গে পাকিস্তানিদের মোকাবিলা করতে থাকেন। তাদের সাহসিকতায় পাকিস্তানি সেনারা অনেকক্ষণ নদী পারাপারে বিরত থাকতে বাধ্য হয়। তার উপদলের অবস্থানের ডান দিকে ছিল তাদের দলের আরআর চালনাকারী উপদল। পাকিস্তান সেনাবাহিনীর প্রচণ্ড আক্রমণের চাপে ওই দলও অবস্থান ছেড়ে চলে যায়। তখন তারা প্রচণ্ড চাপের মধ্যে পড়েন। এতে অবশ্য বিচলিত না হয়ে এস এ সিদ্দিকী ভারী অস্ত্রের সমর্থন না থাকায় তারা বেশিক্ষণ টিকতে পারেননি। তিনি ও তার সহযোদ্ধারা অবস্থান ছেড়ে পেছনে যেতে বাধ্য হন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

বীর প্রতীক
২০০৮-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
টাঙ্গাইল জেলার ব্যক্তি
জর্জ রবার্ট গ্রে

জর্জ রবার্ট গ্রে (৮ জুলাই, ১৮০৮ – ৬ মে, ১৮৭২) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জন অ্যাডওয়ার্ড গ্রে'র অনুজ এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র। তিনি একচল্লিশ বছর যাবৎ তৎকালীন ব্রিটিশ মিউজিয়াম, বর্তমান লন্ডন ন্যাচারাল হিস্ট্রি মিউজিয়ামের পক্ষীবিজ্ঞান বিভাগের প্রধান ছিলেন।

জর্জ রবার্ট গ্রে'র সবচেয়ে গুরুত্বপূর্ণ সৃষ্টি ছিল জেনেরা অফ বার্ডস (১৮৪৪–৪৯)। গ্রন্থটিতে প্রায় ৪৬,০০০ তথ্যসূত্র লিপিবদ্ধ করা হয়েছিল। মার্চেন্টস টেইলর স্কুলে তিনি অধ্যয়ন করেন।

সৃষ্টিকর্ম 
 The Entomology of Australia, in a series of Monographs. Part I. The Monograph of the Genus Phasma. London.
 ১৮৩১, The Zoological Miscellany Zool. Miscell. (1): [1] 1–40
 ১৮৪৬, Descriptions and Figures of some new Lepidopterous Insects chiefly from Nepal. London, Longman, Brown, Green, and Longmans.
 ১৮৫২, Catalogue of Lepidopterous Insects in the British Museum. Part 1. Papilionidae. [1853 Jan], "1852" iii + 84pp., 13pls.
 ১৮৭১, A fasciculus of the Birds of China. London, Taylor and Francis.
 রিচার্ড বোল্ডার শার্পের সাথে, The Zoology of the Voyage of HMS Erebus & HMS Terror. Birds of New Zealand., ১৮৭৫।

তথ্যসূত্র

বহিঃসংযোগ 

 Plates and text from Gray's 1833 Monograph on Phasmidae
 BHL Genera of Birds 1855 edition. No plates

ব্রিটিশ পক্ষিবিজ্ঞানী
১৯শ শতাব্দীর ব্রিটিশ প্রাণিবিজ্ঞানী
পক্ষিবিজ্ঞানী
রয়েল সোসাইটির সভ্য
১৮০৮-এ জন্ম
১৮৭২-এ মৃত্যু
ইংরেজ পক্ষিবিজ্ঞানী
লন্ডনের বিজ্ঞানী
সাসের গিরিবর্ত্ম

সাসের গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি গিরিবর্ত্ম।

অবস্থান 

সাসের গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলে লেহ থেকে ইয়ারকন্দ যাওয়ার প্রাচীন ব্যবসার পথের ওপর নুব্রা উপত্যকা ও শ্যোক নদী উপত্যকার মাঝে সমুদ্রপৃষ্ঠ থেকে  উচ্চতায় অবস্থিত। এই গিরিবর্ত্মটি সিয়াচেন হিমবাহ থেকে ৩৭ কিলোমিটার দক্ষিণ পূর্বে অবস্থিত।

ইতিহাস 

দীর্ঘকাল ধরে লেহ ও ইয়ারকন্দের মধ্যে ব্যবসা বাণিজ্যের জন্য ব্যবসায়ীরা সাসের গিরিবর্ত্ম পার করেই যাতায়াত করতেন। এই গিরিবর্ত্মটি উচ্চতায় বেশি না হলেও অন্যতম ভয়াবহ গিরিবর্ত্ম হিসেবে নাম আছে।  এই গিরিবর্ত্মের ওপর দিয়ে যাওয়ার সময় মালবাহী খচ্চর, ঘোড়া ও ব্যাক্ট্রীয় ঊট গিরিবর্ত্মের শীতে প্রচুর মারা পড়ত।

তথ্যসূত্র 

 Trans-Himalayan Caravans: Merchant Princes and Peasant Traders in Ladakh. Janet Rizvi. Oxford University Press. New Delhi. 1999. .

হিমালয়ের পর্বত গিরিপথ
ভারতের পর্বত গিরিপথ
কারাকোরাম
সাসের মুজতাঘ

সাসের মুজতাঘ ভারতের লাদাখ রাজ্যের কারাকোরাম পর্বতশ্রেণীর পূর্ব প্রান্তের এক উপপর্বতশ্রেণী বিশেষ।

অবস্থান 

সাসের মুজতাঘ ভারতের   লাদাখ অঞ্চলে কারাকোরাম পর্বতশ্রেণীর পূর্ব প্রান্তে অবস্থিত। এই পর্বতমালার দক্ষিণে, পূর্বে ও উত্তরপূর্বে শ্যোক নদী, পশ্চিমদিকে নুব্রা উপত্যকা, উত্তর দিকে সাসের ও রিমো মুজতাঘের মাঝে সাসের গিরিবর্ত্ম অবস্থিত।

হিমবাহ 

সাসের মুজতাঘ থেকে উত্তর শুকপা কুঞ্চাং হিমবাহ, দক্ষিণ শুকপা কুঞ্চাং হিমবাহ, সাকাং হিমবাহ, চামসেন হিমবাহ প্রভৃতি হিমবাহের উৎপত্তি ঘটেছে।

পর্বতশৃঙ্গ

তথ্যসূত্র 

 Jerzy Wala, Orographical Sketch Map of the Karakoram, Swiss Foundation for Alpine Research, Zurich, 1990.
 Jill Neate, High Asia: an illustrated history of the 7,000 metre peaks, The Mountaineers, 1989.

বহিঃসংযোগ 
 Saser Muztagh at Blankonthemap (French) 
 NASA image taken from the International Space Station, which was initially misidentified as Everest 

জম্মু ও কাশ্মীর পর্বতমালা
কারাকোরাম
পর্বতমালা
ভারতের পর্বতমালা
সাসের কাংরি

সাসের কাংরি ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর সাসের মুজতাঘ উপপর্বতশ্রেণীর সর্বোচ্চ শৃঙ্গ।

অবস্থান 

সাসের কাংরি ভারতের জম্মু ও কাশ্মীর রাজ্যের লাদাখ অঞ্চলে কারাকোরাম পর্বতশ্রেণীর পূর্ব প্রান্তে অবস্থিত। এই পর্বতস্তূপের দক্ষিণে, পূর্বে ও উত্তরপূর্বে শ্যোক নদী, পশ্চিমদিকে নুব্রা উপত্যকা, উত্তর দিকে সাসের গিরিবর্ত্ম অবস্থিত।

শৃঙ্গ 

সাসের কাংরি পর্বতস্তূপে পাঁচটি পর্বতশৃঙ্গ বর্তমান।

আরোহণের ইতিহাস 

প্রথমদিকে পশ্চিমদিকে অবস্থিত নুব্রা উপত্যকার দিক থেকে সাসের কাংরি আরোহণের প্রচেষ্টা করা হয়েছিল। প্রথমদিককার ইউরোপীয় অভিযাত্রীদের মধ্যে ১৯০৯ খ্রিষ্টাব্দে টম জর্জ লংস্টাফ, আর্থার নেভ ও স্লিংসবি এই পথে আরোহণের চেষতা করেন। সাসের কাংরি আরোহণের জন্য নুব্রা উপত্যকা পূর্বদিকের চেয়ে নিচু ও সুগম মনে হলেও ১৯২২ থেকে ১৯৭০ খ্রিষ্টাব্দ পর্যন্ত বার বার বিফলতায় পশ্চিমদিক থেকে আরোহণ বিস্ময়কর ভাবে কথিন তা বোঝা যায়।

১৯৭৩ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দল উর্দ্ধ শ্যোক নদী উপত্যকা ও উত্তর শুকপা কুঞ্চাং হিমবাহের পথ ধরে দক্ষিণ পূর্ব দিক থেকে সাসের কাংরি ১ শৃঙ্গে আরোহণ করে। ১৯৮৭ খ্রিষ্টাব্দে এক যুগ্ম ভারতীয়-ব্রিটিশ অভিযাত্রী দল পশ্চিম দিক থেকে এই শৃঙ্গে আরোহণের সাথে সাথে সাসের কাংরি ৪ শৃঙ্গে সর্বপ্রথম আরোহণ করেন। ১৯৮৪ খ্রিষ্টাব্দে এক যুগ্ম ভারতীয়-জাপানি দল সর্বপ্রথম সাসের কাংরি ২ পশ্চিম শৃঙ্গ আরোহণ করেন। ২০১১ খ্রিষ্টাব্দের ২৪শে আগস্ট মার্ক রিচি, স্টিভ সোয়েনসন ও ফ্রেডি উইলকিনসন সর্বপ্রথম সাসের কাংরি ২ পূর্ব শৃঙ্গ আরোহণ করেন। ১৯৮৬ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দলের হয়ে নিমা দোরজি, শের সিং, তাজবীর সিং, ফুর্বা শেরপা, ছেওয়াং সোমানলা ও বুধিমান পূর্ব দিক থেকে সর্বপ্রথম সাসের কাংরি ৩ পূর্ব শৃঙ্গ আরোহণ করেন।

তথ্যসূত্র

বহিঃসংযোগ 
 "Saser Kangri, India" on Peakbagger
 Saser Kangri on Peakware
 http://www.alpinist.com/doc/web11x/newswire-second-highest-peak

কারাকোরাম
জম্মু ও কাশ্মীরের পর্বত
ভারতের সাধারণ নির্বাচন, ১৯২৬

ভারতের সাধারণ নির্বাচন ১৯২৬, ব্রিটিশ ভরতে ২৮শে আক্টোবর ১৯২৬ থেকে নভেম্বরের শেষের দিকে আনুষ্ঠিত হয়েছিল। এ নির্বাচনের মাধ্যমে ইম্পেরিয়াল লেজিসলেটিভ কাউন্সিল ও প্রাদেশিক লেজিসলেটিভ কাউন্সিলের জন্য সদস্য নির্বাচন করা হয়েছিল।

বঙ্গ ও মাদ্রাজে স্বরাজ পার্টি প্রাদেশিক কাউন্সিলে জয় লাভ করে। এছাড়াও বিহার ও উড়িষ্যার আসন লাভ করে। তবে জাতীয় পর্যায়ে তাদের দলের আসন সংখ্যা কম ছিল।

ফলাফল

কেন্দ্রীয় বিধানসভা পরিষদ

কেন্দ্রীয় বিধানসভা পরিষদের সদস্যবৃন্দ

মনোনীত বেসারকারি কর্মকর্তা 
মুহাম্মদ ইয়ামিন খান (ইউনাইটেড প্রোভিনেন্স), মারিয়াদাস রুথনাস্বামী (মাদ্রাজ)

বোম্বে 
জামনাদাস মেহতা (বম্বে শহরের জেনারেল), শ্বেত হারচন্দ্রাই ভিসানদাস (সিন্ধু জেনারেল), ভিথালভাই প্যাটেল, জোসেফ বেপটিস্টা, জিন্নাহ্‌ (বোম্বে সিটি মুসলিম), শাহ্‌ নেওয়াজ ভুট্রু(সিন্ধু মুসলিম), আব্দুল্লাহ হারুন (সিন্ধু মুসলিম), ওয়াহিদ বক্স ভুট্ট্রু (সিন্ধু জাগিরদার ও জমিদার)

ইউনাইটেড প্রোভিনেন্স 
মুন্সী ইসওয়ার শ্যারন (ইউপি সিটি জেনারেল), লালা গিরধারিয়াল আগারাওয়াল (আগ্রা জেনারেল), মদন মোহন মৌলভি (এলাহবাদ ও জানসি জেনারেল), পণ্ডিত শ্যামলাল নেহেরু (মিরুত জেনারেল), গণশেয়াম দাস বিরাল (বেনারিশ ও গুরাগপুর জেনারেল), শঙ্কর প্রসাদ বাজপী (লাখনো জেনারেল), রাধা কিশাণ দাস, বিসম্বর নাথ, মহাদেও প্রসাদ, সুরুজ বক্স সিং, রাফি আহমেদ কিদওয়াই, ডঃ এল. কে. হায়দার (আগ্রা গ্রামীণ মুসলিম)

কেন্দ্রীয় প্রদেশ 
হাড়ি সিং গৌড় (নাগপুর), রামরাও দেশমুখ

বঙ্গ 
স্বতীন্দ্র চন্দ্র মিত্র (চট্টগ্রাম ও রাজশাহীর জেনারেল), কে. সি. নেওয়াজি, কবিরুদ্দিন আহমেদ, কে. আহমদ (রাজশাহী মুসলিম)

মাদ্রাজ 
এস. শ্রীনিভাস (মাদ্রাজ শহরের জেনারেল), ট্যাঙ্গোতুরি প্রকাশ (পূর্ব ও পশ্চিম গুধাভারি কাম কৃঞ্চ জেনারেল), আর. কে. সেনমুখম (সালেম ও কমবেতুর কইর কাম জেনারেল), এ. রঙ্গস্বামী (ট্রানজোর কাম ট্রিচিনোপলি জেনারেল), টি. রঙ্গচারি, রামা, সাঈদ মর্তুজা, পি. এস. শিবাস্বামী, বি. ভেনকাতাপাত্রিয়াজু,

পাঞ্জাব 
লাল লাজপাত রাজ (জুল্লুনদার জেনারেল), দেওয়ান চ্যামন লাল (জেনারেল), আব্দুল হাই (পূর্ব পাঞ্জাব মুসলিম)

অন্যান্য 
স্যার মুহাম্মদ ইয়াকুব, কে. সি. রায়, স্যার আব্দুল কাউয়ুম, হরবিলাস সর্দা

তথ্যসূত্র 

১৯২৬-এ ভারতে নির্বাচন
ব্রিটিশ ভারতের সাধারণ নির্বাচন
ভারতের সাধারণ নির্বাচন, ১৯৩০

ভারতের সাধারণ নির্বাচন ১৯৩০, ব্রিটিশ ভারতে সেপ্টেম্বর মাসে অনুষ্ঠিত হয়েছিল। নির্বাচনটি ভারতের জাতীয় কংগ্রেস বয়কট করেছিল এবং জনগণ এতে অনীহা প্রকাশ করেছিল। নবনির্বাচিত কেন্দ্রীয় বিধানসভা পরিষদ প্রথমবারের মত ১৪ই জানুয়ারি ১৯৩১ সালে সম্মেলনে উপস্থিত হয়েছিল।

ফলাফল

কেন্দ্রীয় বিধানসভা পরিষদ

নির্বাচনে উল্লেখযোগ্য বিজয়ী 
 
 আর. কে. সেনমুখম
 মদন মোহন
 এম. আর. জয়াকর
 বি. এস. মনজে
 এন. সি. কেলকার
 কে. সি. নেওয়াজি
 জিন্নাহ্‌, সতন্ত্র
 গণশ্যায়াম দাস বিরাল (বেনারেস ও গোরকপুর ডিভিসনের জেনারেল)
 ফজল রাহিমতুল্লাহ
 পুরুষুত্তমদাস, ভারতীয় বণিক চেম্বার বোম্বে, সতন্ত্র
 হারবিলাস সর্দা
 আব্দুল্লাহ হারুন
 জিয়াইদ্দীন আহমেদ
 চারু চন্দ্র বিশ্বাস, বঙ্গ
 আর্কট রামাশ্যমে
 এন. জি. রঙ্গ

তথ্যসূত্র 

ব্রিটিশ ভারতের সাধারণ নির্বাচন
.এইচএন

.এইচএন (.hn) হন্ডুরাসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

দ্বিতীয়-স্তরের ডোমেইন নাম 
 .net.hn
 .org.hn
 .edu.hn
 .gob.hn
 .com.hn

বহিঃসংযোগ 
 IANA .hn whois information 
 .hn domain registration website

তথ্যসূত্র 

কান্ট্রি কোড টপ-লেভেল ডোমেইন

sv:Toppdomän#H
রিমো মুজতাঘ

রিমো মুজতাঘ ভারতের জম্মু ও কাশ্মীর রাজ্যের পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।

অবস্থান 

রিমো মুজতাঘ ভারতের জম্মু ও কাশ্মীর রাজ্যের পূর্ব কারাকোরাম পর্বতশ্রেণীতে অবস্থিত। এই পর্বতশ্রেণীর উত্তর দিকে রিমো হিমবাহ ও টেরাম শের হিমবাহ, উত্তরপূর্ব দিকে কারাকোরাম গিরিবর্ত্ম ও সিয়াচেন মুজতাঘ, পূর্বদিকে শ্যোক নদী ও দেপসাং সমতলভূমি, দক্ষিণপূর্বে সাসের গিরিবর্ত্ম ও সাসের মুজতাঘ, পশ্চিমদিকে নিম্ন সিয়াচেন হিমবাহ ও নুব্রা উপত্যকা অবস্থিত।

বিতর্কিত অঞ্চল 

রিমো মুজতাঘের দক্ষিণভাগের অংশ ভারতের জম্মু ও কাশ্মীর রাজ্যের অংশ হলেও পাকিস্তান এই অঞ্চলের অপর দাবী করে। রিমো পর্বতসহ রিমো মুজতাঘের উত্তরভাগের অংশ সিয়াচেনের অংশ হওয়ায় ভারতের অধিকৃত হলেও পাকিস্তান এই অঞ্চলের অপর দাবী করে।

পর্বতশৃঙ্গ

বহিঃসংযোগ 

 Jerzy Wala, Orographical Sketch Map of the Karakoram, Swiss Foundation for Alpine Research, Zurich, 1990.
 Andy Fanshawe and Stephen Venables, Himalaya Alpine-Style, Hodder and Stoughton, 1995.

জম্মু ও কাশ্মীর পর্বতমালা
কারাকোরাম
পর্বতমালা
ভারতের পর্বতমালা
রিমো পর্বত

রিমো পর্বত ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর রিমো মুজতাঘ উপপর্বতশ্রেণীর একটি পর্বতস্তূপ।

অবস্থান 

রিমো পর্বতস্তূপ ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর রিমো মুজতাঘ উপপর্বতশ্রেণীর উত্তর ভাগে সিয়াচেন হিমবাহ থেকে ২০ কিলোমিটার উত্তরপূর্ব দিকে অবস্থিত। এই পর্বতের উত্তর দিকে মধ্য রিমো হিমবাহ, পূর্বদিকে দক্ষিণ রিমো হিমবাহ ও পশ্চিমদিকে উত্তর টেরোং হিমবাহ অবস্থিত।

পর্বতশৃঙ্গ 

রিমো পর্বতস্তূপের রিমো নামের চারটি শৃঙ্গ বর্তমান। এর মধ্যে রিমো ২ পর্বতশৃঙ্গ রিমো ১ পর্বতের উত্তর শৈলশিরায় অবস্থিত। রিমো ৩ ও রিমো ৪ পর্বতশৃঙ্গদ্বয় রিমো ১ পর্বতশৃঙ্গের উত্তর দিকে অবস্থিত।

আরোহণের ইতিহাস 

১৯১৪ খ্রিষ্টাব্দে ফিলিপ্পো ডে ফিলিপ্পি এবং ১৯২৯ খ্রিষ্টাব্দে ফিলিপ ভিসার ও জেনি ভিসার রিমো পর্বত অঞ্চল পর্যবেক্ষণ করেন। ১৯৭৮ খ্রিষ্টাব্দে এই পর্বতে জাপানীদের দ্বারা এক অসফল অভিযানের চেষ্টা হয়। ১৯৮৪ খ্রিষ্টাব্দে ভারতীয় সেনাবাহিনীর এক অভিযাত্রী দল সর্বপ্রথম রিমো ৪ পর্বতশৃঙ্গ আরোহণ করেন। ১৯৮৫ খ্রিষ্টাব্দে হরিশ কাপাডিয়ার নেতৃত্বে এক যুগ্ম ভারতীয়-ব্রিটিশ অভিযাত্রী দলের হয়ে ডেভ উইলকিনসন ও জিম ফদারিংহ্যাম সর্বপ্রথম রিমো ৪ পর্বতশৃঙ্গ জয় করেন। ১৯৮৮ খ্রিষ্টাব্দে হুকুম সিং ও ইয়োশিও ওগাতার নেতৃত্বে এক যুগ্ম ভারতীয়-জাপানী অভিযাত্রী দল দক্ষিণ দিকে ইবেক্স টোল থেকে দক্ষিণ পশ্চিম শৈলশিরা ধরে আরোহণ করে রিমো ১ পর্বতশৃঙ্গ জয় করেন।

তথ্যসূত্র 

 American Alpine Journal (AAJ) 1986, p. 266.
 Jerzy Wala, Orographical Sketch Map of the Karakoram, Swiss Foundation for Alpine Research, Zurich, 1990.
 Andy Fanshawe and Stephen Venables, Himalaya Alpine-Style, Hodder and Stoughton, 1995.

কারাকোরাম
জম্মু ও কাশ্মীরের পর্বত
শ্যোক নদী

শ্যোক নদী ভারতের জম্মু ও কাশ্মীর রাজ্যের লাদাখ অঞ্চলের ওপর দিয়ে প্রবাহিত একটি নদী।

ভূগোল 
শ্যোক নদী (দৈর্ঘ্য ৫৫০ কিলোমিটার) রিমো হিমবাহ থেকে উৎপত্তি লাভ করে দক্ষিণ পূর্ব দিকে প্রবাহিত হয়ে উত্তর পশ্চিম দিকে গতিপথ পাল্টে আগের গতিপথের সমান্তরালে ও বিপরীতদিকে একটি চওড়া উপত্যকায় প্রবাহিত হয়ে চালুঙ্কা পেরিয়ে একটি সরু গর্জে প্রবেশ করে তুর্তুক ও ত্যাকশি পেরিয়ে পাকিস্তান অধিকৃত কাশ্মীরে প্রবেশ করে গিলগিট-বালটিস্তান রাজ্যের ঘাংচে জেলায় প্রবেশ করে। এরপর শ্যোক স্কার্দুর পূর্বদিকে কেরিসে সিন্ধু নদের সাথে মিলিত হয় ।

উপনদী 

শ্যোক নদীর প্রধান চারটি উপনদী বর্তমান, এগুলি হল চাং চেন মো নদী, গালোয়ান নদী, সালতোরো নদী ও নুব্রা নদী।

তথ্যসূত্র 

 Sharad Singh Negi: Himalayan Rivers, Lakes, and Glaciers. Indus Publishing 1991, 
 H. N. Kaul: Rediscovery of Ladakh. Indus Publishing 1998, , p. 30-31 (restricted online version (Google Books))

বহিঃসংযোগ 

 Shyok River at the Encyclopædia Britannica
 Shyok River
 Shyok
 ''Shyok Valley Project - An Experiment In Suof Jammu and Kashmir

ভারতের নদী
লাদাখের নদী
পাকিস্তানের নদী
এশিয়ার আন্তর্জাতিক নদী
কারাকোরাম
দমদম মেট্রো স্টেশন

দমদম মেট্রো স্টেশন কলকাতা মেট্রোর একটি স্টেশন। এটি দমদম রেল স্টেশনের ঠিক পাশেই অবস্থিত এবং সেই সূত্রে ভারতীয় রেল পরিবেষেবার সঙ্গে যুক্ত। ১৯৮৪ সালের ১২ নভেম্বর এই স্টেশনটি চালু হয়। এটি উড়াল পথে অবস্থিত। দমদম মেট্রো স্টেশনটি ২০১৩ সাল পর্যন্ত কলকাতা মেট্রোর লাইন ১-এর উত্তর টার্মিনালের কাজ করেছে।

স্টেশন

গঠন 
দমদম মেট্রো স্টেশন কলকাতা মেট্রোর উড়াল পথে অবস্থিত ।

বিন্যাস

সুবিধাসমূহ 
এটিএম উপলব্ধ

আরও দেখুন 
 কলকাতা মেট্রোর স্টেশনগুলির তালিকা

তথ্যসূত্র 

কলকাতা মেট্রোর স্টেশন
উত্তর চব্বিশ পরগনা জেলার রেলওয়ে স্টেশন
১৯৮৪-এ চালু রেলওয়ে স্টেশন
ঘুম মঠ

ঘুম মঠ একটি বৌদ্ধ মঠ। এটির জনপ্রিয় নাম হল ইগা চেওলিং মঠ। এই মঠ পশ্চিমবঙ্গের দার্জিলিং জেলার ঘুম শহরে সমুদ্রপৃষ্ঠ থেকে ৮,০০০ ফুট উচ্চতায় অবস্থিত। এই মঠ তিব্বতি বৌদ্ধধর্মের গেলুগ শাখার অনুবর্তী। মঠে মৈত্রেয় বুদ্ধের একটি ১৫ ফুট লম্বা মুর্তি আছে। এছাড়া বুদ্ধের শিষ্য চেনরেজি ও চোঙ্গাপার ছবিও আছে। ১৮৭৫ সালে লামা শেরাব গ্যাতসো এই মঠ স্থাপন করেন। এটি ঘুম শহরের তিনটি মঠের মধ্যে বৃহত্তম।

মঠে রক্ষিত বৌদ্ধ ধর্মগ্রন্থগুলির মধ্যে উল্লেখ্য ১০৮ খণ্ডে বিভক্ত তিব্বতি বৌদ্ধ শাস্ত্র কাংগ্যুর। মঠের সন্ন্যাসীরাও তব্বতি প্রথায় প্রার্থনা পতাকা ওড়ান।

গ্যালারি

তথ্যসূত্র 

দার্জিলিং-এর দর্শনীয় স্থান
পশ্চিমবঙ্গের বৌদ্ধ মঠ
তিব্বতী বৌদ্ধমঠ
দার্জিলিঙের পর্যটন কেন্দ্র